Die wêreld in foto’s – 26 September 2016Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Rusland neem deel aan gesprekke by ŉ noodvergadering in New York. Verskeie lande het bymekaargekom om die Verenigde Nasies se Veiligheidsraad te spreek oor die situasie in Sirië. Foto: (Xinhua/Li Muzi) (lrz) ŉ Su-30-vegvliegtuig en H-6K-bomwerper, van China se lugmag, vlieg saam tydens ŉ oefensessie naby die Oos-Chinese see. ŉ Woordvoerder van Japan se regering het China gewaarsku teen militêre aktiwiteite naby ŉ area wat albei lande as hul eie beskou, nadat agt Chinese vegvliegtuie Sondag naby die gebied gevlieg het. Foto: AP/Ariana Cubillos Arnold Palmer trek sy groen baadjie aan met die hulp van Jack Nicklaus nadat hy die Masters Gholf-kampioenskap gewen het. Dié foto is in 1964 geneem en bring hulde aan “The King”, wat op 25 September in die ouderdom van 87 jaar oorlede is. Foto: AP Photo/File Li Keqiang, premier van China, groet Kuba se voormalige leier, Fidel Castro, tydens sy tweedaagse besoek aan Kuba. Foto: AP/Alex Castro ŉ Meisie sit en skryf op ŉ sypaadjie in Cartagena, Colombia. Colombia se regering het ŉ vredesooreenkoms met die Revolutionary Armed Forces of Colombia gesluit, wat 50 jaar se konflik tot ŉ einde bring. Foto: AP/Ariana Cubillos